stanford-oval/wikipedia huggingface dataset:
חיזוי רגשי
מקורות הטעויות בחיזוי > מקורות לטעויות בחיזוי קוגניטיבי > הטיית ההשלכה

הטיית ההשלכה (באנגלית: Projection bais) הוא מונח חדש משנת 2003 ונטבע לראשונה על ידי לווינסטיין, או'דונוגהו ורבין (Loewenstein, O’Donoghue & Rabin). הוא מתייחס לנטייה להשליך באופן שגוי את העדפותינו העכשוויות על אירוע עתידי. כשאנשים מנסים להעריך כיצד יהיה מצבם הנפשי בעתיד הם מנסים לספק הערכה לא משוחדת. עם זאת, הערכותיהם של אנשים מזוהמות על ידי המצב הרגשי הנוכחי שלהם ולכן זה עשוי להיות קשה עבורם לחזות את מצבם הרגשי בעתיד, מצב הידוע גם בשם זיהום מנטלי. למשל, אם סטודנט היה במצב רוח שלילי משום שהוא גילה כי נכשל במבחן, ואם סטודנט זה חזה עד כמה ייהנה במסיבה כעבור שבועיים, מצב הרוח השלילי העכשווי שלו עשויה להשפיע על התחזית. כדי לייצר תחזית מדויקת הסטודנט יצטרך להיות מודע כי התחזית שלו מוטה עקב הזיהום המנטלי, עליו להיות בעל מוטיבציה לתקן את ההטיה, ולהיות מסוגל לתקן את ההטיה בכיוון ובהיקף הנכון.
הטיית ההשלכה יכולה לנבוע מהטיה הנקראת "פערים באמפתיה" או "פערים חמים-קרים באמפתיה". הטיה זו מאופיינת על ידי הערכת חסר של ההשפעה של המצב הרגשי של הפרט ביכולתו להבין את זולתו ותחושותיו. כאשר מדובר בחיזוי רגשי, הטיה זו מתאפיינת בכך שהעירור הפסיכולוגי השונה של ההווה והעתיד מתערבבים, אך החוזה לא לוקח זאת בחשבון. למשל, כאשר אנשים רעבים הם ייטו להעריך יתר על המידה, כמה הם ירצו לאכול בעתיד, תוך התעלמות מההשפעה של הרעב שלהם על העדפות עתידיות.
הטיה חשובה בחיזוי רגשי מקושרת להטיית ההשלכה, והיא הזנחת האישיות. הטיה המתייחסת לנטייה של אנשים להתעלם מהאישיות שלהם בעת קבלת החלטות בנוגע לעתיד הרגשי שלהם. במחקר שנעשה בשנת 2010 נבחנו תחזיות של סטודנטים בנוגע לרגשות שלהם על תוצאות מבחן עתידי. אלו שימשו כדי למדוד טעויות בחיזוי רגשי הקשורות לאישיות. הם מצאו כי הסטודנטים לא היו מסוגלים לקשר את התחזית שלהם בנוגע לרגשותיהם שיעלו מתוצאות המבחן לנטייתם האישיותית לאושר. כדי להמשיך לחקור את הזנחת האישיות, החוקרים בחנו אושר בהקשר לנירוטיות. נמצאה קורולציה בין נוירוטיות להטיית ההשפעה, שהיא הערכת יתר של אורך ועוצמת הרגשות.
מקורות הטעויות בחיזוי > מקורות לטעויות במוטיבציה > הצדקה מוטיבציונית

באופן כללי, רגש הוא מקור מוטיבציוני רב עוצמה. אנשים נוטים לרדוף אחר חוויות והישגים שיגרמו להם לחוש כמה שיותר הנאה לעומת חוויות שיגרמו להם לפחות הנאה. בחלק מהמקרים, טעויות בחיזוי רגשי נובעות משימוש באסטרטגיות של חיזוי כאמצעי מוטיבציוני להשיג או להימנע מחוויות נצפות. סטודנטים למשל, עשויים לחזות שהם יהיו הרוסים אם יכשלו במבחן כדרך לתת לעצמם מוטיבציה ללמוד קשה יותר לקראתו.
טוקומה

| --- | --- |

מבט כללי על אתר טוקומה
 מידות
 שטח:  2,200 דונם
 היסטוריה
 תרבויות:  תרבות למבייקה
 נבנה:  800 
 סוג:  יישוב
 אתר ארכאולוגי
 מצב:  הריסות
 גישה לציבור:  כן
 מיקום
 מדינה:  פרו פרו
 מיקום:  מחוז למבייקה, פרו
 קואורדינטות:  6°30′57″S 79°50′39″W﻿ / ﻿6.515833°S 79.844167°W﻿ / -6.515833; -79.844167
  (למפת פרו מוגדלת) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטטוקומה(למפת פרו רגילה) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטטוקומה
 
ואקה לאס באלסס באתר
תבליטים בוואקה לאס באלסס
טוקומה (בספרדית: Túcume) הוא אתר ארכאולוגי השוכן סמוך לעיירה באותו שם במחוז למבייקה בצפון-מערב פרו, על שטח של 2,200 דונם. האתר כולל את אוסף הפירמידות הידוע הגדול ביותר העשוי לבני חימר שלא נשרפו מהתקופה הפרה-קולומביאנית. התושבים המקומיים מכנים את האתר ההיסטורי גם בשם אל פורגטוריו (El Purgatorio), כלומר כור המצרף. באתר נמנו 26 פירמידות גדולות; בסך הכול יש באתר זה כ-260 שרידי מבנים. הפירמידה הגבוהה ביותר היא כיום בגובה 30 מטרים ומכונה "ואקה 1". מרשימה עוד יותר מבחינת הגודל היא "ואקה לרגה" (Huaca Larga), שהיא אחת הפירמידות הגדולות בעולם שבסיסה באורך 700 מטרים וברוחב 280 מטרים (לשם השוואה: ממדי הבסיס של הפירמידה הגדולה של גיזה הם 230 מטרים על 230 מטרים; ממדי הבסיס של הפירמידה של צ'לולה 450 מטרים על 450) הארכאולוגים משערים שהפירמידות נבנו בסביבות שנת 1100 לטקסים דתיים, כאשר תרבות סיקן (אנ') התפשטה משנת 700 עקב דעיכת תרבות מוצ'ה והוואקום הפוליטי שנוצר בעמק למבייקה. ההנחה היא כי בני עם הלמבייקה של תרבות סיקן, היו בעלי יכולת ניהולית נרחבת ובאתר זה פעל מרכז צבאי ודתי שלהם.
מיקום גאוגרפי

האתר הארכאולוגי, הידוע גם בספרדית בשם "El Valle de las Piramides" ("עמק הפירמידות"), שוכן בעמק לא הרחק מאזור החוף הפרואני במה שהוא כיום נפת למבייקה, 33 קילומטרים מהעיר צ'יקלאיו סביב גבעת לה ראיה (Cerro La Raya) לא רחוק מהעיירה טוקומה. הנוף של חוף פרו הוא בעצם נוף מדברי שזור בנאות מדבר סביב נהרות. יש גם כמה יערות יבשים (אנ') ליד טוקומה, ביוטופ רגיש מאוד. מכיוון שכמה נהרות חוצים אזור זה, הוא היה אזור אידיאלי עבור הילידים. עם זאת, היובש אילץ את התושבים לפתח מערכות השקיה משוכללות על מנת שיוכלו להשתמש בקרקע לחקלאות גם במרחק מה מהנהרות.
סיווג תרבותי

הפירמידות שהתגלו בטוקומה, במיוחד הגדולות יותר, הן מה שמכונה ואקה - הרי המקדש (בספרדית: Huaca, בקצ'ואה wak'a). מבני הוואקה נבנו במקור על ידי המוצ'ה, שתחום ההשפעה ההיקפי שלהם על חופי פרו התרחב עד לטוקומה. תרבות מוצ'ה דעכה במאה ה-8 מסיבות שעדיין אינן ידועות, ואקום פוליטי התפתח בעמקים שאוכלסו בעבר על ידי המוצ'ה. בשלב זה יישבו את העמק בני תרבות סיקן, אולי צאצאי המוצ'ה. אתר טוקומה משתייך בעיקר לתרבות למבייקה, תת-קבוצה של תרבות סיקן בתקופה שבין 1000 ל-1350 לספירה, שהתיישבה כאן לאחר שוויתרו על פומה (Poma), המרכז הקודם שלהם בחלק העלין של עמק לצ'ה.
בסביבות 1350 לספירה השתלטה ממלכת צ'ימור על האזור לאורך החוף כמאה שנה עד שנת 1470. אימפריית האינקה המתרחבת במהירות, שתחת טופאק אינקה יופאנקי הרחיבה את תחום השפעתה מדרום אל מה שהוא כיום פרו, ולבסוף כבשה גם את אקוודור ובוליביה, שלטה בטוקומה בין 1470 ל-1532. הגעתם של הקונקיסטדורים הספרדים בחיפוש אחר זהב מיבשת אמריקה הדרומית הביאה קץ לשלטון האינקה. טוקומה ננטשה סופית בין השנים 1532 ו-1547.
שם המבנים

המונח פירמידות לא לגמרי מתאים בהקשר זה, מכיוון שהמבנים הגדולים ביותר הם הרי המקדש, כאשר ואקה במובן המקורי פירושו משהו שסוגדים לו, מקום קדוש או משהו דומה. בניגוד לפירמידות במצרים העתיקה הפירמידות בטוקומה קטומות, ועל המשטח העליון של מבני הוואקה הגדולים, נבנו מקדשים וגרו האצילים, הכמרים והמשפחות השולטות בחברה של תרבות למבייקה, שכבר הייתה מאורגנת במעמדות.
כיום הפירמידות של טוקומה, כמו פירמידות דומות אחרות בחוף של צפון פרו, נראות חסרות צורה ודומות לגבעות טבעיות, כשלמעשה היו להן צורות גאומטריות במקור; הסיבה לכך היא פגעי הגשמים הסוערים, שפוקדים מעת לעת את האזור כתוצאה מתופעת אל ניניו.
חפירות ארכאולוגיות

המהנדס, האתנוגרף והבלשן הגרמני-פרואני האנס היינריך ברינינג (אנ') מצא בטעות חורבות של הוואקה ונחשב לחוקר הראשון באזור זה. מספר תצלומי וואקה מוקדמים צולמו על ידו. הוא התמסר לחקר שפת מוצ'יקה (אנ') ההיסטורית המדוברת על ידי תושבי האזור. הממצאים הארכאולוגיים שלו היוו את הבסיס ל"מוזיאון הלאומי אנריקה ברונינג דה למבייקה" (Museo Nacional Enrique Bruning de Lambayeque) בלמבייקה, הקרוי על שמו. האתר לא נחפר עד 1988, ובניגוד למקומות אחרים לא סבל משודדי עתיקות שנרתעו מהמקום בשל האמונה של המקומיים שהאתר שהיה מכונה בפיהם כור המצרף (El Purgatorio), הוא פתח לגיהנום. המחקר הארכאולוגי הראשון של הפירמידות של טוקומה אורגן על ידי תור היירדאל ובוצע בשנים 1988 עד 1992. החפירות התחלקו בין שני צוותים שנוהלו על ידי שני ארכאולוגים שהיירדאל שכר, האמריקאי דן סנדווייס (Dan Sandweiss) והפרואני אלפרדו נרבאס (Luis Alfredo Narváez Vargas).
בשל תחילת המחקר המדעי המאוחר, שלמעשה החל רק בשנות התשעים של המאה ה-20, נותרו שאלות רבות ללא מענה. דוגמאות לכך הן הסיבה לדעיכתה של טוקומה, עקבות האש מסיבית, גילוי של למעלה ממאה שלדים, מן הסתם קורבנות אנושיים, לא הרחק מהוואקה לרגה. החיפוש אחר קברו של נאימלפ (Naymlap) האגדי, אחד השליטים החשובים ביותר באזור ועל פי האגדה מייסד תרבות למבייקה, לא הצליח. בעיה נוספת היא שחפירות הורסות את שכבות הכיסוי שמשמרות את האתר. הגשמים הטרופיים שנגרמו על ידי אל ניניו גורמים לסחיפה חמורה על פני הוואקה. דבר זה מסבך את עבודתם של ארכאולוגים ומגביל בנוסף את יכולתם להתקדם בחפירות.
ביקור במקום

האתר פתוח למבקרים בתשלום וכולל שני מסלולים. בנוסף יש במקום מרכז מבקרים, מוזיאון עם ממצאים מהאתר (Museo de Sitio Túcume) ומסעדה.
לקריאה נוספת

Thor Heyerdahl; Daniel H. Sandweiss y A. Navarez: Pyramids of Tucume. The Quest for Perú's Forgotten City. Thames and Hudson, New York 1995, ISBN 9780500050767
Helaine Silverman, William Isbell: Handbook of South American Archaeology, Springer, 2008, ISBN 0-387-74906-3
הערות שוליים

↑  The valley of the pyramids
↑  Heyerdahl, scorned by many scientists, digs for vindication in Peru's pyramids
↑  Pyramids of Túcume: The Quest for Peru’s Forgotten City
| --- | --- |
בקרת זהויות :  NLI: 987007498937105171  LCCN: no99059320  VIAF: 126993620   WorldCat (עם VIAF): 126993620
טורנוסרופוס

טורנוסרופוס הוא דמות רומאית המוזכרת בתלמוד, במספר הקשרים, שהמפורסם שבהם הוא חרישת ירושלים, שהוא אחד מחמשת האירועים שהמשנה מונה כאירעו בתשעה באב. רוב החוקרים מזהים את כלל האזכורים שלו בתלמוד עם קווינטוס טיניאוס רופוס, שהיה הנציב הרומאי בתקופת מרד בר כוכבא ובונה איליה קפיטולינה. יצחק אייזיק הלוי טוען, לעומת זאת, שמדובר על לפחות שתי דמויות שונות, ומזהה את טורנוסרופוס חורש ירושלים עם מפקד הצבא הרומאי של ירושלים לאחר החורבן.
אזכורים בתלמוד ובמדרשים > אירועים היסטוריים

במקורות חז"ל מופיע טורנוסרופוס במספר הקשרים היסטוריים:
בתלמוד בבלי במסכת תענית מובאת ברייתא:
על דברי המשנה "ונחרשה העיר" במניין האירועים שאירעו בתשעה באב במשנה בתענית, כתוב בירושלמי: "חרש רופוס שחיק עצמות את ההיכל".
בקהלת רבה, מוזכר טורנוסרופוס כמי שמוציא להורג את רבי עקיבא:
אזכורים דומים מופיעים בתלמוד ירושלמי ובאיכה רבה. יצוין שבירושלמי במסכת סוטה מופיע שמו כ"טונוסטרופוס".
אזכורים בתלמוד ובמדרשים > אשתו של טורנוסרופוס

בתלמוד בבלי במסכת נדרים כתוב שרבי עקיבא התעשר מ"אשתו של טורנוסרופוס". בתלמוד מופיע: "רבי עקיבא ראה אשת טורנוסרופוס הרשע רק שחק ובכה. רק שהייתה באה מטיפה סרוחה, שחק דעתידה דמגיירא ונסיב לה, בכה דהאי שופרא בלי עפרא".
רש"י כותב על הגמ' בנדרים:
במדרש מובא סיפור פלאי על אליהו הנביא ורבי יהושע הגרסי, שמשו של רבי עקיבא, שלקחו את גופת רבי עקיבא אחר הוצאתו להורג והשכיבוה על המיטה שהוכנה לו במערת קבורה נסתרת. באותה מערה ראה רבי יהושע הגרסי מיטה אחרת, נאה ממיטתו של רבי עקיבא, ואליהו גילה לו שמיטה זו מיועדת לאשתו של טורנוסרופוס על כל הטובה שעשתה עם רבי עקיבא כשהיה חבוש בבית האסורים.
אזכורים בתלמוד ובמדרשים > ויכוחים עם ר' עקיבא

במדרשים מופיעים מספר ויכוחים של רבי עקיבא עם טורנוסרופוס בהם טורנוסרופוס מייצג את העמדה שאלוהים היה צריך לברוא עולם מושלם ולא להטיל על בני האדם מצוות שנועדו לתקן את העולם. במדרש אחד יוצא טורנוסרופוס נגד ברית מילה וטוען שאם האל היה רוצה שאנשים יהיו מהולים הוא היה צריך לברוא אותם כך. במדרש אחר טוען טורנוסרופוס שאם אלוהים היה מעוניין בשמירת שבת היה עליו לשבות בשבת ולהפסיק את נשיבת הרוחות בשבת. במדרש שלישי טוען טורנוסרופוס שאם האל היה מעוניין להטיב לעניים היה עליו למנוע מהם להיות עניים ולא להטיל על אנשים אחרים לסייע להם.
במחקר

חוקרי חכמת ישראל מהמאה ה-19 טענו שכל האזכורים של טורנוסרופוס מתייחסים לאותו אדם וזיהו אותו עם קווינטוס טיניאוס רופוס, שהיה הנציב הרומאי בתקופת מרד בר כוכבא. בהתאם זוהה "חרישת העיר" בתשעה באב עם בניית איליה קפיטולינה. האזכור של טורנוסרופוס עם רבן גמליאל הוסבר כטעות בנוסח שיש לייחס לדמות אחרת. ההבדל בין השם שלו לבין הכינוי בתלמוד מוסבר בכך שחז"ל בכוונה שינו את השם לטורנוס רופוס (ככל הנראה מהמילה היוונית Tyrannusׂׂ - רודן אכזר), בגלל אכזריותו. דעה זאת מקובלת גם בקרב חוקרים מאוחרים יותר.
יצחק אייזיק הלוי טוען שמדובר על לפחות שני אישים שונים. לטענתו, "טונוסטרופוס" המוזכר בתלמוד ירושלמי כמי שהוציא להורג את רבי עקיבא הוא אכן קווינטוס טיניאוס רופוס, אך טורנוסרופוס חורש ההיכל ורודפו של רבן גמליאל הוא המפקד הצבאי של ירושלים לאחר חורבן בית המקדש השני, המוזכר על ידי יוסף בן מתתיהו בהקשר למעצרו של שמעון בר גיורא. הלוי טוען שלא ניתן לפרש את "חרישת ההיכל" על בניית איליה קפיטולינה, שכן הבנייה היא היפך החרישה. כן הוא טוען שלא ייתכן שרבי עקיבא התחתן עם אשתו של טורנוסרופוס לאחר מותו של טורנוסרופוס, אם טורנוסרופוס הוציא להורג את רבי עקיבא.
פרופ' רנון קצוף מפרש את הסיפור במסכת תענית על רדיפת רבן גמליאל כמתייחסת לטורנוסרופוס עצמו, שמתאבד כדי להציל את רבן גמליאל. הוא מעלה את ההשערה שההתאבדות נועדה לכפר על פשעיו בדיכוי האכזרי של מרד בר כוכבא. בכך הוא מסביר את ההגיון בכך שמותו של האדון מבטלת את הגזירה. מכיוון שהוא עצמו הוציא את הגזירה, הגזירה מתבטלת עם מותו.
הערות שוליים

↑  תלמוד בבלי, מסכת תענית, דף כ"ט, עמוד א'
↑  משנה, מסכת תענית, פרק ד', משנה ו'
↑  תלמוד ירושלמי, מסכת תענית,  פרק ד', הלכה ה'
↑  קהלת רבה ג' יז
↑  תלמוד ירושלמי, מסכת סוטה,  פרק ה', הלכה ה'
תלמוד ירושלמי, מסכת ברכות,  פרק ט', הלכה ה'
↑  איכה רבה ג טו
↑  תלמוד בבלי, מסכת נדרים, דף נ', עמוד ב'
↑  תלמוד בבלי, מסכת עבודה זרה, דף כ', עמוד א'
↑  מדרש אגדה בובר, ויקרא כא, א; אוצר מדרשים (אייזנשטיין), עשרה הרוגי מלכות, עמ' 447.
↑  מדרש תנחומא תזריע ה
↑  מדרש תנחומא כי תשא לג
תלמוד בבלי, מסכת סנהדרין, דף ס"ה, עמוד ב'
↑  תלמוד בבלי, מסכת בבא בתרא, דף י', עמוד א'
↑  נחמן קרוכמל, מורה נבוכי הזמן, שער י', למברג, 1851, עמוד 93
↑  שלמה יהודה רפפורט, ערך אדריינוס, ערך מילין, עמ' 18, באתר היברובוקס
↑  אהרן דאברזינסקי, ‏"טורנוסרופוס", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ה, עמוד 20, באתר היברובוקס
1 2  Katzoff, Ranon. “Roman Edicts and TacAnit 29A.” Classical Philology 88, no. 2 (1993): 141–44. http://www.jstor.org/stable/269894
↑  דורות הראשונים, כרך ג', פרקים י"ט, כ'
טויוטה GT86

| --- | --- |

 מאפיינים כלליים
 נקרא גם:  טויוטה 86 סאיון FR-S
 יצרן:  טויוטה
 שנות ייצור:  2012-הווה
 הרכבה:  יפן יפן
 מודל אחריו:  טויוטה GR 86 
 סיווג:  מכוניות ספורט
 מרכב:  קופה בעלת שתי דלתות
 אורך:  4,240 מ"מ 
 רוחב:  1,775 מ"מ 
 גובה:  1,285 מ"מ 
 משקל:  1,270–1,307 ק"ג
 בסיס גלגלים:  2,570 מ"מ 
 מפרט טכני
 מנוע:  מנוע בנזין בוקסר I4 צילנדרים בנפח 2.0 ליטרים המספק כ-200 כוחות סוס ב-7,000 סיבובים לדקה (דור ראשון) 
 
טויוטה GT86 היא מכונית ספורט במרכב קופה, שתוכננה ומיוצרת בשיתוף פעולה של טויוטה וסובארו. היא יצאה לשוק בשנת 2012.
הרכב משווק תחת מספר שמות:
טויוטה GT86 - נקרא גם טויוטה 86 באסיה, דרום אפריקה, דרום אמריקה ואוסטרליה.
סאיון FR-S- בארצות הברית וקנדה נמכר תחת המותג סאיון (Scion), השייך לטויוטה.
דגם הקונספט
היסטוריה

בתערוכת הרכב של דטרויט בשנת 2007 הציגה טויוטה רכב קונספט בשם טויוטה FT-HS. הרכב היה בעל הנעה אחורית ותצורת 4 מושבים, אך הונע באמצעות מנוע מנוע V6 משולב במנוע היברידי. בשנת 2008 רכשה טויוטה 16.5% ממניות פוג'י תעשיות כבדות בע"מ, חברת האם של סובארו. לאחר הרכישה הציעה טויוטה לסובארו להצטרף לתכנון הרכב ולייצר עבורו מנוע בוקסר. סובארו, המתמחתה ברכבים בעלי הנעה כפולה ביקשה שהות לבחון את נושא ההנעה האחורית, דבר שדחה את הפרויקט בחצי שנה.
הרכב החדש שהוצג בתערוכת הרכב של טוקיו בשנת 2009 היה קטן יותר מה-FT-HS ואת המנוע ההיברידי החליף מנוע בוקסר D-4S חדש. בנוסף למנוע, סיפקה סובארו גם את השילדה ואת תיבת ההילוכים. במרץ 2011 הוצג FT-86 II בתערוכת ז'נבה בדגם זה נעשו מספר שינויים עיצוביים במראה החיצוני והגדלה של ממדי הרכב במילימטרים ספורים. מטרת ההצגה הייתה להראות את התקדמות הפרויקט. באפריל אותה שנה הציגה סקיון בתערוכת ניו יורק דגם של FR-S ספורט קופה. בנובמבר הציגה סובארו דגם של ה-BRZ STI בתערוכת הרכב של לוס אנג'לס.
דורות > דור ראשון (2021-2012)

הדור הראשון יוצר בין השנים 2012–2021. הדור הראשון כלל מנוע בנזין בוקסר I4 צילנדרים בנפח 2.0 ליטרים המספק כ-200 כוחות סוס ב-7,000 סיבובים לדקה ממומנט מרבי של 21 קג"מ בין 6,400 ל-6,600 סיבובים לדקה. תיבת הילוכים אוטומטית או ידנית בעלת שישה הילוכים. היא מאיצה מ-0 ל-100 קילומטרים לשעה בתוך 7.6 שניות ומגיעה למהירות מרבית של 226 קילומטרים לשעה. הדור הראשון הגיע לישראל בשנת 2012.
דורות > דור ראשון (2021-2012) > גרסאות הדור הראשון

בדור הראשון הציגה טויוטה שלוש גרסאות נוספות. הגרסאות הם:
טויוטה FT-86 Open - במרץ 2013 הציגה טויוטה בתערוכת ז'נבה גרסת קבריולה הכוללת גג רך הנפתח בצורה חשמלית.גרסת הגג נפתח
טויוטה GT86 CUP - גרסת מחווה לטויוטה GT86 CS-V3, מכונית שנבנתה על ידי חטיבת הספורט הגרמנית של טויוטה במיוחד עבור מרוץ 24 השעות של נורבורגרינג, שם גם ניצח הדגם בקטגוריה שלו בשנת 2012. הדגם יוצר ב-86 עותקים וכלל שינויים קוסמטיים בלבד - צביעה חיצונית ייחודית, גלגלי 18 אינץ' וציפוי ההגה והדשבורד באלקנטרה.
טויוטה GT86 CS-R3 - גרסה מותאמת לקטגוריה R3 של מרוצי הראלי עם מנוע המפיק 238 כ"ס. יצאה לשוק בינואר 2015.
דורות > דור שני 2021-הווה

הדור השני הוצג בנובמבר 2020. לדור השני שם שונה טויוטה GR 86. הדור השני כולל מנוע בוקסר בנפח 2.4 ליטרים המספק כ-235 כוחות סוס ב-7,000 סיבובים לדקה. תיבת הילוכים אוטומטית או ידנית בעלת שישה הילוכים. התאוצה מ-0 ל-100 היא בתוך 6.3 שניות.
סובארו BRZ

סובארו BRZ היא בעצם טויטה GT86 שמיוצרת על ידי סובארו. היא מיוצרת במשך שני דורות. הדור הראשון כלל מנוע בנזין I4 צילנדרים בנפח 1,998 סמ"ק המספק 200 כוחות סוס ב-7,000 סיבובים לדקה.
בשנת 2016 עברה מתיחת פנים שהוסיפה חמישה כוחות סוס להספק המנוע.
בשנת 2021 הציגה סובארו את הדור השני ל-BRZ. בדור השני שודרג המנוע לנפח 2.4 ליטרים המספק כ-228 כוחות סוס ב-7,000 סיבובים לדקה, זאת לעומת 200 כוחות סוס בדור הראשון המצויד במנוע 2.0 ליטרים.
סובארו BRZ > גרסאות

סובארו BRZ Blue Special Edition - סדרה בייצור מוגבל של 1000 יחידות שיצאה לשוק במאי 2015. מחצית הרכבים נצבעו בצבע כחול-פנינה (המאפיין את רכבי המרוץ של סובארו) והמחצית השנייה נצבעו בלבן-פנינה. בנוסף, הורכב על הרכבים ערכת שדרוג ממותגת של STI הכוללת הנמכה לגחון, ספויילר אחורי וצמיגי 17 אינץ'. בעקבות ההצלחה הכריזה החברה כי תוציא מהדורה נוספת של 500 יחידות בשנת 2016.
ייצור ומכירות

במרץ 2013 הוחל בייצור הרכב במפעל ההרכבה של סובארו בגונמה. בחודש מאי 2014 הודיעה טויוטה כי הגיעה למכירות של 100,000 כלי רכב ברחבי העולם, רוב המכירות היו ביפן ובארצות הברית. למרות ההישג, מאז שנת 2013 ישנה מגמה של ירידה במכירות, בעיקר בארצות הברית, הנחשבת לשוק מרכזי לרכבי אלו. הירידה במכירות הובילה לכך שטויוטה עצרה תוכניות לפיתוח של דגמים נוספים בסדרה.
ייצור ומכירות > מכירות לפי שנה ודגם

|  | 2012> GT86 | 2012> BRZ | 2013> GT86 | 2013> BRZ | 2014> GT86 | 2014> BRZ | 2015> GT86 | 2015> BRZ | 2016> GT86 | 2016> BRZ | 2017> GT86 | 2017> BRZ |
| --- | --- | --- | --- | --- | --- | --- | --- | --- | --- | --- | --- | --- |
| ארצות הברית | 12,887 | 4,648 | 20,152 | 9,706 | 15,621 | 8,426 | 11,833 | 6,096 | 8,554 | 4,881 | 7,753 | 4,918 |
| אירופה | 4,783 | 381 | 6,080 | 865 | 2,617 | 603 | 1,661 | 417 | 1,587 | 333 | 1,496 | 527 |
| סך הכל | 17,670 | 5,029 | 26,232 | 10,571 | 18,238 | 9,029 | 13,494 | 6,513 | 10,141 | 5,214 | 9,249 | 5,445 |
הערות שוליים

↑  Toyota FT-HS news - The future Supra? - 2007, Top gear, 5 Jan 2007
↑  טויוטה GT86 דור ראשון מפרט טכני, באתר קארטיוב
↑  טויוטה GT86 בישראל – מחיר החל מ-229,000 שקל, באתר קארטיוב, ‏22 בנובמבר 2012
↑  נחשפה: טויוטה GT-86 קבריולט קונספט, באתר קארטיוב, ‏01 במרץ 2013
↑  טויוטה מציגה: GT86 גרסת CUP, באתר קארטיוב, ‏24 במרץ 2013
↑  Noah Josep, Toyota GT86 CS-R3 ready to rally AutoBlog, 26th January 2015
↑  2022 טויוטה GR 86 החדשה נחשפת - מחליפת טויוטה GT86, באתר קארטיוב, ‏05 באפריל 2021
↑  Chris Bruce Subaru BRZ gets updates, limited-edition Series.Blue model for 2015, AutoBlog, 26th May 2015
↑  Chris Bruce 2016 Subaru BRZ and STI get Hyper Blue for new limited special editions, AutoBlog, 1st July 2015
↑  Jeremy Korzeniewski Subaru BRZ and Toyota GT 86 production gets underway, Autoblog, March 16th 2012
↑  Glenn Brooks VEHICLE ANALYSIS: 2015MY Toyota GT86, Just auto, 6 June 2014
↑  Jeff Perez Struggling Sales Could Kill the Scion FR-S and Subaru BRZ, Yahoo Autos, 21 February 2015
↑  Brandon Turkus Toyota GT86, Scion FR-S sales disappointing worldwide?, AutoBlog, 21 February 2015
↑  כולל קנדה
↑  בארצות הברית דגם הטויוטה gt86 נמכר תחת המותג Scion Fr
↑  Timothy Cain·Scion·1 Comment, Toyota 86 Sales Figures, GCBC (באנגלית אמריקאית)
↑  Timothy Cain·Subaru, Subaru BRZ Sales Figures, GCBC (באנגלית אמריקאית)
↑  Subaru BRZ - European Sales
↑  Toyota GT86 European Sales
דור ראשון
סובארו BRZ
טמנודונטוזאורוס

| טמנודונטוזאורוס |
| --- | --- |
  למעלה, איור של טמנודונטוזאורוס למטה, השוואה לאדם
תקופה
יורה תחתון 200–175 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: איכתיוזאוריה
משפחה:: טמנודונטוזאוריים
סוג:: טמנודונטוזאורוס
שם מדעי
 Temnodontosaurus ‏ליידקר, 1889

טמנודונטוזאורוס (שם מדעי: Temnodontosaurus; מילולית: "לטאה בעלת שיניים חותכות") הוא סוג של זוחל ימי נכחד מסדרת האיכתיוזאורים שחי בתחילת היורה והמאובנים שלו נמצאו באירופה (כולל בגרמניה ואנגליה).
מאפיינים

זוחל זה היה אחד מהגדולים שבאיכתיוזאורים, באורך של 9 עד 12 מטר והוא אף מתחרה עם השוניזאורוס שנחשב בעבר לאיכתיוזאור הגדול ביותר. היו לו עיניים גדולות בקוטר 20 סנטימטר שהיו מהגדולות ביותר של בעל חיים אי-פעם. היו לו לסתות ארוכות ומלאות בשיניים חדות שמילאו את הלסת בשורות ישרות. הוא היה בעל סנפירים וזנב ארוכים וסנפיר גבי גדול.
יצור זה היה טורף-על ימי בראשית היורה שלחופי אירופה והיה ניזון גם ממיני איכתיוזאורים אחרים, נוסף על דגים, פליוזאורים ורכיכות. מאובן המצוי בשטוטגרט מציג פרט טמנודונטוזאורוס שבבטנו איכתיוזאור אחר, מסוג Stenopterygius שכנראה נטרף על ידו. הלסתות והשיניים שלו היו גדולות, אבל הוא השתמש בהם כדי לתפוס את הטרף ולא כדי ללעוס אותו, דבר שהוא עשה בבטנו. סוג זה הוא האיכתיוזאור היחיד שחי ביורה וניזון בעיקר מחולייתנים.
בשל זנבו הארוך והגבוה הוא היה יכול להגביר את שחייתו במהירות כדי לתפוס את טרפו. צורת שחייתו השתמשה גם בסנפיריו הגדולים כדי "לעוף" קדימה בדומה לצבי ים מודרניים. בשל גודלו ככל הנראה הוא חי רוב זמנו במצולות.
גלריית תמונות

המודל הישן של התמנודונטוזאורוס
שלד
חלרתווה

הצ'רטר המלכותי חתום בחלרתווה של גאורגי הרביעי לאשה, 1222 לספירה. נשמר בארכיון הלאומי של גאורגיה (אנ') בטביליסי
חֶלְרתְּווָה (בגאורגית: ხელრთვა) היא חתימה קליגרפית (אנ'), מונוגרמה או חותם גאורגי, שהיו במקור בשימוש המלכים הגאורגים, מלכות מלוות (אנ'), פטריארכים של הכנסייה הגאורגית (אנ'), בני המלוכה והאצולה.
המילה חלרתווה פירושה המילולי "לעטר", "לקשט" או "לייפות ביד". בגאורגית חֵלִי (ხელი) פירושו יד ו-רְתוָּוה (რთვა) פירושו לעטר או לקשט.
חתימות חלרתווה נכתבו באחת משלושת סוגי האלפבית הגאורגי, בעיקר בנוּסְחוּרִי (גאו') ומְחֶדְּרוּלִי (גאו'), אם כי המונוגרמות, במיוחד המונוגרמות המלכותיות, נכתבו בכתב אֲסוֹמְתַווְרּוּלִי (גאו'). לכל מונרך גאורגי הייתה חלרתווה משלו, וכינוי החלרתווה היה סָאוּפְּלוֹאִי חֵלִי (საუფლოჲ ხელი), שפירושו המילולי הוא "יד האדון". מסורת החלרתווה עדיין בשימוש בגאורגיה.
חתימות חלרתווה

חלרתווה של מלכים בכתב מְחֶדְּרוּלִי
חלרתווה של המלך דוד הרביעי
חלרתווה של המלך
גיאורגי הרביעי
חלרתווה של המלך ארצ'יל מלך אימרתי (אנ')
חלרתווה של המלך וחטנג השישי
חלרתווה של המלך סלומון הראשון,
מלך ממלכת אימרתי (אנ')
חלרתווה של המלך גיאורגי השנים עשר (אנ'),
מלך ממלכת כארתלי-קאחתי. המלך הגאורגי האחרון
מלכה שולטת
חלרתווה של המלכה תמר
חלרתווה של המלכה רוסודאן
מלכה מלווה
חלרתווה של המלכה המלווה
רוסודן מצ'רקסיה (אנ')
חלרתווה של המלכה המלווה מרים דדיאני (אנ')
פאטריארכים (אנ')
חלרתווה בכתב האֲסוֹמְתַווְרּוּלִי של הפטריארך הגאורגי (אנ') יוסב (אנ')
חלרתווה של הפטריארך הגאורגי (אנ')
אנטון השני (אנ')
חלרתווה של הפטריארך הגאורגי (אנ') איליה השני (אנ')
נשיאים, ראשי ממשלה, דוברים
חלרתווה של הנשיא מיכאיל סאקשווילי
חלרתווה של ראש הממשלה גיאורגי גאחאריה
חלרתווה של אִירַאקְלִי קוֹבָּאחִידזֶה (אנ')
ראו גם

קאו - חתימות קליגרפיות מסוגננות המשמשות ביפן
טורה - חתימות ערביות מסוגננות ששימשו את הסולטנים העות'מאניים
הערות שוליים

1 2  מלך מלווה (King consort) - הוא תואר שניתן במונרכיה לבעלה של מלכה שולטת (אנ')).
↑  קטלוג כתבי-יד גאורגיים מהמאות ה-11 עד ה-18 בארכיון הלאומי של גאורגיה, ארכיון היאנטרנט, (בגאורגית), מאי 2010
↑  אמירן סינאורידזה,  "ხელი საუფლოი" ("יד האדון"), (בגאורגית) פברואר 2010
↑  מלכה שולטת (Queen regnant), החזיקה בפועל בכל הסמכויות המונרכיות.
1 2 3  הקתוליקוס-פטריארך של כל גאורגיה (אנ') הוא תוארם של ראשי הכנסייה הגאורגית מאז שנת 1010.
חן ליפין

| --- | --- |
אין תמונה חופשית
 לידה:  4 בנובמבר 1965  (בן 58) ביתן אהרן שבישראל
 עמדה:  רכז
 גובה:  1.84
 מספר:  10
 קבוצות כשחקן
 1984-1992 1992-1993 1993:  מכבי תל אביב מכבי ראשון לציון הפועל גליל עליון
 
חן ליפין (נולד ב-4 בנובמבר 1965) הוא כדורסלן עבר ישראלי ששיחק בעמדת הרכז ומתנשא לגובה 1.84 מטר.
קריירה > קריירת מועדונים

ליפין שיחק במשך שמונה עונות החל משנת 1984 במכבי תל אביב תחת הגופיה מספר 10, במהלכם זכה, יחד עם קבוצתו, בשמונה אליפויות הליגה הלאומית בכדורסל ושישה גביעי מדינה. ליפין קלע 490 נקודות במדי מכבי תל אביב באירופה וכן שיחק בנבחרת ישראל. 
החל מקיץ 1988 הציב אותו צביקה שרף בעמדת הרכז הקבוע של מכבי תל אביב, במקומו של מוטי ארואסטי שפרש.
בעונתו הראשונה במפעל האירופי, הוא הצטיין ובלט לטובה, באחת העונות הטובות ביותר של מכבי תל אביב (עונת 1988/1989 - בה סיימה מכבי במקום הראשון בבית הגמר, והפסידה את גביע אירופה במשחק הגמר ליוגופלסטיקה ספליט), תוך שאת משחקו כרכז אפיין "כדרור סבלני".
באחד ממשחקיו הבולטים במדי מכבי תל אביב בעונת 1988/1989, מול פזארו, בו הצטיין וקלע 21 נקודות, הכריע את המשחק בשלשה בשניות הסיום של ההארכה, ובכך הביא לניצחונה של מכבי 93:92 - שהבטיח את עלייתה לפיינל פור במינכן.
לאחר שעזב את שורות מכבי תל אביב בשנת 1992 שיחק בשורות מכבי ראשון לציון כשהקבוצה שיחקה באירופה במסגרת גביע מחזיקות הגביע, ועונה לאחר מכן שיחק בהפועל גליל עליון - ומיד לאחריה פרש ממשחק פעיל.
קריירה > קריירה בינלאומית

ליפין שיחק במדי נבחרת ישראל בשני טורנירי יורובאסקט (1985, 1987) ובטורניר אליפות העולם בכדורסל 1986. בסך הכל שיחק במדי הנבחרת 59 פעמים וקלע 229 נקודות.